Les reserves des del mercat britànic creixen un 16% per a aquesta temporada\nLa primera jornada de FITUR confirma i, fins i tot, millora les bones previsions anunciades a fires com la WTM. La Fundació Foment del Turisme de Menorca treballarà activament amb l’OET de Londres per tractar d’aprofitar al màxim la capacitat aèria programada, que en aquests moments supera en més d’un 20% la de l’any passat.\nLa primera jornada de la Fira Internacional de Turisme - FITUR, que se celebra a Madrid entre els dies 20 i 24 de gener, ha servit per confirmar les bones previsions anunciades per touroperadors i companyies aèries a fires de transcendència per a Menorca com la World Travel Market (WTM).\nLa dada més important l’han donada els responsables de l’Oficina Espanyola de Turisme de Londres, que han xifrat el volum de reserves per aquesta temporada des del mercat britànic en un 16%, una dada de gran rellevància si es té en compte que només entre els mesos de maig a octubre de l’any passat van arribar a Menorca des del Regne Unit 441.840 persones, un 8% més que en 2014. Més notori encara és que la capacitat aèria programada a dia d’avui supera en més d’un 20% la de l’any passat. A més, es preveu que el 2017 es mantengui aquesta tendència positiva.\nPer això, i pels bons resultats assolits en 2015, la Fundació Foment del Turisme de Menorca ha apostat per fer una nova campanya de promoció adreçada al client final. Aquesta acció promocional, que incorporarà algunes novetats, serà coordinada conjuntament amb l’OET de Londres. La finalitat darrera és assegurar una eficaç penetració de la marca Menorca al mercat britànic per d’aquesta manera estimular l’interès i la demanda dels potencials consumidors.\nL’entrada de British Airways, que operarà amb tres vols setmanals des de Heathrow, i la fidelitat de Jet2.com, que oferta un 17% més de places per a aquesta temporada -50% comercialitzades a través de touroperadors i 50% adreçades al client final-, expliquen en bona mesura aquest bon comportament del mercat britànic. Cal apuntar, d’altra banda, que a més d’un increment notable d’arribades s’espera un allargament de la temporada ja que que el gruix de l’operativa s’avançarà, segurament, al mes d’abril.\nL’equip de la Fundació Foment del Turisme de Menorca també ha aprofitat la jornada per reunir-se amb altres oficines espanyoles de turisme de països potencialment estratègics per a Menorca, com és el cas de Polònia. Els responsables de l’OET de Varsòvia han confirmat l’interès creixent dels polonesos per l’illa. Prova d’això és l’entrada d’un nou touroperador: TUI Poland. Per incentivar la demanda, s’ha proposat un viatge de premsa i una campanya a través de xarxes socials.\nLes bones notícies han arribat també des d’Alemanya. L’equip de l’OET de Frankfurt ha parlat d’una “tendència molt positiva” pel que fa a les vendes cap a Menorca, si bé no ha avançat una xifra. El que sí han concretat l’OET i la fundació és la programació d’un press trip sobre gastronomia i un fam trip sobre cultura i gastronomia, a més de l’emissió d’un capítol monogràfic sobre Menorca al programa ‘Zu tisch in...’ del Canal Arte, que s’emet a Alemanya i a França des de fa més de 10 anys.\nPer acabar, la trobada amb l’OET de Viena ha servit per confirmar la progressió en les vendes de places cap a Menorca en el mercat austríac. Per reforçar la comercialització, l’oficina espanyola de turisme i la fundació han acordat programar roadshows i una campanya promocional específica per al client final.\nMadrid, 20 de gener de 2016


No està permès banyar-se ni estar-se a la sorra\nUn xiringuito tancat a la platja del Bogatell de Barcelona, el 7 de maig del 2020. // ACN - Miquel Codolar\nActualitzada el 20-05-2020 10:11\nA poc a poc es van obrint amb restriccions els establiments i els espais públics. A partir d’aquest dimecres, 20 de maig, les platges de Barcelona estan obertes de sis del matí a vuit del vespre per passejar-hi. Fer esport de manera individual només estarà permès al matí, i la franja del vespre continua reservada als esportistes federats.\nRepassem què es pot fer i què no a les platges, a partir de les indicacions de l’Ajuntament de Bacelona.\nPUC ANAR A LES PLATGES DE BARCELONA?\nDes del 20 de maig, les platges de Barcelona obren de sis a vuit per passejar i fer esport dins les franges horàries, pels accessos habilitats i respectant la distància de seguretat per evitar aglomeracions.\nDe 6 a 10: pràctica esportiva de persones de més de 14 anys a totes les platges pels accessos habilitats. Durant la franja esportiva hi pot accedir qualsevol ciutadà del terme municipal. Durant la resta de franges, els que visquin en un radi d’un quilòmetre de les platges.\nDe 10 a 12: persones de més de 70 anys.\nDe 12 a 19: menors de 14 anys acompanyats d’una persona adulta (un adult pot acompanyar fins a tres menors de la mateixa unitat familiar).\nDe 19 a 20: persones de més de 70 anys.\nDe 20 a 23: només per la Base Nàutica de la Mar Bella (per a activitats de surf i esportistes federats amb llicència esportiva vigent).\n- Es poden fer activitats esportives aquàtiques accedint al mar, de manera individual, pels punts d’accés i en els horaris autoritzats.\n* De 6 a 10, a totes les platges pels accessos habilitats\n* De 20 a 23, només per la Base Nàutica de la Mar Bella (activitats de surf i esportistes federats amb llicència esportiva vigent).\nUn tractor llaurant la platja, el 5 de maig del 2020. // ACN\n- No es permet el bany recreatiu ni quedar-se a la sorra per prendre el sol. Només està autoritzada la pràctica d’activitats esportives aquàtiques accedint al mar, de manera individual, pels punts d’accés i en els horaris autoritzats.\n- No s’hi pot accedir ni amb transport públic ni amb vehicle privat. Només a peu o amb bicicleta.\n15-05-2020 14:01 US HO AVANÇA RAC1\nSalou estrenarà una aplicació per triar a quina platja anar segons el risc de coronavirus\n16-05-2020 13:21 DESCONFINAMENT\nBarcelona reobre avui les platges i els parcs per passejar-hi


Ja es poden fer les inscripcions al Campus de Setmana Santa del CEM El Turó | La Llagosta informa\nEl Complex Esportiu Municipal El Turó ha obert la inscripció per al Campus Esportiu de Setmana Santa que organitzarà del 15 al 18 d’abril. Les activitats estan obertes a infants de P3 a 2n d’ESO. Les persones interessades poden passar pel CEM El Turó fins al 13 d’abril.\nAl Campus Esportiu es faran jocs populars, circuits de psicomotricitat, jocs aquàtics, gimcanes, sortides i altres activitats. El principal objectiu de la programació és que els nens i nenes que hi participin puguin aprendre valors i actituds com la solidaritat, el respecte o la convivència a través de les eines que ofereix l’esport.\nL’horari del Campus serà de 9 a 13 h i hi haurà servei d’acollida matinal, de 8 a 9 h, i de tarda, de 13 a 14 h. Els organitzadors també ofereixen descomptes a partir del segon germà. L’horari d’inscripció és de dilluns a divendres, de 9 a 21 h, i dissabtes de 9 a 20 h.\nObertes les inscripcions de la nova lliga de futbol 7 del Camp Municipal Joan Gelabert\nEl CEM El Turó va tancar el 2020 amb un dèficit de 313.000 euros per la pandèmia\nReoberts els espais interiors del CEM El Turó


Què és la fertilitat i la infertilitat?\nA més del Reial decret 412/96 sobre els protocols obligatoris d’estudi dels donants, la Llei 14/2006 de 26 de maig sobre Tècniques de Reproducció Assistida tracta també alguns punts del nostre interès: Receptora A Espanya, tota dona major de 18 anys i amb plena capacitat d’obrar podrà ser receptora o usuària de les Tècniques de […]\nReceptores d’òvuls Catalogarem com a receptora d’òvuls a tota aquella pacient que requereixi els òvuls d’una altra dona, ja que els seus propis són incapaços d’aconseguir una gestació, ja sigui per absència o anomalia. Les dones que requereixen aquesta tècnica poden dividir-se en dos grans grups: Dones sense funció ovàrica Dones amb funció ovàrica Dones […]\nDonació d’òvuls La donació d’òvuls és el lliurament anònim, altruista i desinteressat d’òvuls, d’una dona a una altra, per tal que la receptora pugui tenir un fill. El Programa EUDONA és una iniciativa privada que pretén ajudar les dones que ho desitgin a ser candidates a donants d’òvuls, amb la finalitat que aquests òvuls siguin […]\nFisiologia reproductiva femenina Els gàmetes femenins (òvuls) es produeixen en els ovaris cíclicament, cada 28 dies. Aquest és un procés complexe regulat per les hormones LH i FSH que són secretades per la hipòfisi. En l’etapa embrionària i abans que la dona neixi, les cèl·lules germinals femenines anomenades ovogònies avancen cap a on els ovaris […]\nL’endoscòpia ginecològica és una disciplina quirúrgica que empra instruments òptics, especialment dissenyats per ajudar al diagnòstic dels desordres o patologies més freqüents en la dona, com és el cas de certes causes d’infertilitat, de petites hemorràgies vaginals o pòlips endometrials, entre uns altres. L’endoscòpia ginecològica utilitza per a aquestes finalitats la histeroscopia i la laparoscòpia. […]\nLa donació d’ovòcits (també anomenats òvuls) és una tècnica de reproducció assistida mitjançant la qual una dona (la donant) dóna un o diversos òvuls a una altra dona (la receptora). La fecundació d’aquests òvuls pels espermatozous provinents de la parella donarà com resultat el o els embrions que seran després transferits a la receptora o […]\nEl cicle de FIV-ICSI es realitza de forma sincrònica entre el ginecòleg o ecografista de la ciutat de residència de la parella i la Clínica EUGIN. A. Fase de decisió i planificació de la tècnica Consisteix en una consulta que serveix per orientar el cas i confirmar la tècnica a aplicar (FIV o FIV-ICSI). Quan […]\nQuan existeixen antecedents familiars de malalties gèniques o cromosòmiques transmissibles, pot ser una gran ajuda conèixer l’existència de malaltia en les cèl·lules precursores (en els oòcits) o en l’embrió mateix abans que la dona estigui embarassada (abans de la transferència d’aquest embrió a l’úter). En els casos en que això és possible, s’empren les denominades […]\nHi ha diversos centres que apliquen les tècniques de reproducció assistida, però pocs que disposin d’experiència i de procediments normalitzats per a l’atenció de pacients no residents en la mateixa ciutat en la qual se situa el propi centre. A Barcelona, Clínica EUGIN ha estat pionera en el desenvolupament i la difusió de protocols per […]\nFiltrar preguntes per\nFertilitat e Infertilitat\n» Deshabilitar filtres\nLa teva primera visita serà gratuïta si ens la sol·licita abans del 31 d'octubre.


El cortijo Socialista – Compromís per Puçol\nEl cortijo Socialista\nPublicat el 29 Juny 2018 en 2018\nCompromís per Puçol no vol ser còmplice de la forma de gestionar i governar com si fos un “cortijo” que practica el Psoe.\nNomés arribar a l’alcaldia el PSOE, l’actual Alcaldessa declarava: “Vamos a continuar gobernando como hasta ahora, simplemente hay un cambio de persona en la alcaldía.” Després en les primeres declaracions a la premsa va utilitzar la frase: “Hechos y no palabras.”\nCom se sol dir popularment, l’alegria dura molt poc a la casa del pobre. Només en sis mesos, per desembre del 2017, ja denunciarem públicament el canvi dràstic en la manera de fer les coses i de gestionar el nostre ajuntament. Pensem que potser es devia al fet que el PSOE s’havia malacostumat a governar en majoria i no tenia hàbit de fer-ho juntament amb altres grups polítics amb diàleg, negociació i consens, que pel temps evolucionarien per adaptar-se a la situación política real. Pecarem d’il·lusos, perquè lluny de canviar per a bé li han fet una volta més a la rosca i encara han anat a pitjor.\nDes de fa molt de temps actuen com si tingueren majoria absoluta i l’Ajuntament de Puçol fóra el seu “cortijo”. Decideixen i actúen en clau de partit, sense tindre en compte les prioritats de la ciutadania. Sense informar ni atendre les múltiples observacions per millorar dels socis de govern i invisibilitzant la seua gestió sempre que els és posible, tant als mitjans com als despatxos. L’alcaldessa ens usurpa les competències quan li ve de gust, treballen uns però figuren altres, fent una interpretació de la lleialtat institucional que deixa molt a desitjar. Obliden que tenen l’alcaldia gràcies a un acord amb dos partits més. A més del qüestionable tracte als ciutadans i professionals en l’atenció diària i en els plens. Només unes persones insegures actuen amb la prepotència amb la qual vénen actuant la regidora de Patrimoni, Urbanisme i Serveis, i la mateixa Alcaldessa, les dues del PSOE. Dit d’una altra manera i clar, el vestit no els ve gran, els ve grandíssim per a gestionar el nostre ajuntament.\nEn estos tres anys, si han destacat per alguna cosa ha sigut per l’absència de propostes que ajuden a millorar la qualitat de vida de la ciudadania. Han viscut i viuen de renda, de les propostes de Compromís i d’EUPV. Que diguen públicament quines propostes han aportat a l’equip de govern del qual formen part. Potser encara no s’han donat compte que més del 90% de les queixes del veïnat són de les seues àrees? Com diu el refran, “no hay peor ciego que el que no quiere ver, ni peor sordo que el que no quiere oir.”\nAra tot són presses per a realitzar les obres i els projectes, perquè clar vénen eleccions i cal justificar que estan fent alguna cosa. Al llarg dels dos anys en que Compromís vam tindre l’alcaldia tot s’ho prenien amb molta tranquil·litat i no tenien mai pressa per a traure avant els projectes de les seues àrees alguns dels quals podien estar acabats ja fa quasi dos anys. Projectes que hagueren millorat la qualitat de vida de totes i tots i propiciat un estalvi en els costos dels serveis. Però sense implicació real i dedicació no hi ha resultats.\nCompromís per Puçol ens veiem en l’obligació de denunciar públicament esta lamentable situació. No volem ser còmplices d’esta forma de gestionar i governar el nostre ajuntament. Volem que se sàpia públicament qui gestiona cada àrea i de qui és la responsabilitat. A cadascun el seu. Som servidores i servidors públics i hem d’estar a l’altura que es mereix el nostre poble.\nLa regidora i els dos regidors de Compromís per Puçol hem treballat incansablement des del primer moment sense importar-nos qui ha estat al front del nostre ajuntament. Ens hem esforçat al màxim per portar endavant els projectes en virtut de les nostres competències. Ja hi ha prou de torpedejar iniciatives i de posar pals a les rodes que no fan més que repercutir en la ciutadania.\nPensem que d’un govern se n’ha d’anar qui no compleix amb el pacte de govern signat.\nGrup Municipal de Compromís per Puçol\nArxivat en: 2018 NOTA DE PREMSA\n← Les formigues de Compromís per Puçol (II)\nTanta avarícia pot trencar el sac →\nPLE DE CONSTITUCIÓ (13/07/2015)\nTuits de @compromis_pucol\n2015 alcalde article Comerç discurs eleccions govern investidura NOTA DE PREMSA pactes Pavalur ple PP tren AVE vies adherits àgora\n2019 - Compromís per Puçol - Espai web de Compromís per Puçol\npucol@compromis.net Grup Municipal: Beato Ribera, 14


Francesc Flaqué i Fontanals - Viquipèdia, l'enciclopèdia lliure\n23 juny 2012 (76/77 anys)\nFrancesc Flaqué i Fontanals, més conegut com a Paco Flaqué (Olesa de Montserrat, 1935-Barcelona, 23 de juny de 2012) era un empresari català, fill d'un petit empresari tèxtil.\nDes de molt jove va entrar en contacte amb el món de la moda. Estudià Tèxtil a l'Escola d'Arts i Oficis, títol que convalidà a l'Escola Industrial de Terrassa. Als anys seixanta va viatjar a Londres, on descobrí les minifaldilles de Mary Quant. En tornar del Regne Unit s'instal·là a Barcelona i inicià una carrera com a organitzador de desfilades. Poc després, per encàrrec del dissenyador Josep Ferrer, de la sabateria Christian i de la boutique Roura organitzà les seves primeres desfilades, amb noies en banyador i biquini —tota una revolució per a l'època—. Personatges del món de la cultura, com ara Salvador Dalí, amic personal de Flaqué, n'eren el públic habitual.\nA partir d'aquest moment, organitzà les desfilades del Saló del Gènere de Punt, i l'any 1982 fundà el Saló Moda del Mediterrani, amb Juan Antonio Comín, i el Saló Pielespaña. Des de 1995 fins a la tardor de 2005 va dirigir Moda Barcelona, associació que agrupava la Passarel·la Gaudí i un conjunt de salons monogràfics, com ara Intimoda, Intibaño i l'Espai Gaudí Dissenyadors. Va copresidir el Saló BCN Futur i va dirigir el Saló Novia España, la Passarel·la Gaudí Núvies i el Saló d'Antiquaris, entre altres. A més, era al capdavant de Flaqué Internacional, empresa que es dedica a la comunicació, les relacions públiques i l'organització d'esdeveniments, i que edita tres revistes professionals: La Piel, Diva (moda íntima i bany) i Divos (moda infantil).\nDurant la seva llarga trajectòria professional va obtenir destacats guardons, com ara la Clau de Barcelona (2004), el premi Protagonistas 2002 d'Onda Rambla - Cadena Onda Cero, i el premi Galena de la moda (1979) de RNE i TVE. EL 2005 va rebre la Medalla d'Honor de Barcelona.\n↑ Mor el promotor de moda Paco Flaqué als 79 anys, Diari Ara\nObtingut de «https://ca.wikipedia.org/w/index.php?title=Francesc_Flaqué_i_Fontanals&oldid=24137522»\nLa pàgina va ser modificada per darrera vegada el 18 jul 2020 a les 03:49.


El gerent de la Fundació Bit es reuneix amb empreses del ParcBit i Centre Bit per valorar les mesures de suport econòmic aplicades fins ara i plantejar-ne de noves\nLes exempcions als lloguers i a les quotes de propietaris han suposat un estalvi de més de 330.000€\nEl gerent de la Fundació Bit, Álvaro Medina, ha conclòs avui una ronda de reunions amb les empreses ubicades en el Parc Bit de Mallorca i el Centre Bit de Menorca amb l’objectiu de valorar l’efecte que han tingut les mesures de suport econòmic aprovades fins ara i que han suposat un estalvi total de 338.344 € si es sumen les exempcions i reduccions de les quotes de lloguer i de les quotes d’urbanització a propietaris.\nDes del mes de desembre, Medina ha rebut representants de les empreses del ParcBit per conèixer de primera mà les seves impressions i la perspectiva que tenen de cara al nou exercici, així com recollir les seves necessitats i suggeriments pel que fa a possibles mesures de suport que es poguessin aprovar en el futur. Carmen Crespo, la delegada territorial de la Fundació Bit a Menorca, s’ha pogut reunir amb les empreses de l’illa amb el mateix objectiu.\nAixí, han participat d’aquesta ronda companyies del sector de les tecnologies de la informació i la comunicació (Brújula, TravelgateX, TEC-Soft, Quonext, Dome), de les agències de viatge (Logitravel, TUI), de biotecnologia (Sanifit, CIRCE, Syntax 4 Science), de telecomunicacions (Omniaccess, WDNA) i de marketing (Mark Site), així com plataformes de serveis (Hotelinking, Habitissimo).\nEn el mateix sentit, la Fundació Bit, adscrita a la Conselleria d’Administracions Públiques i Modernització, ha atès la situació d’especial dificultat que travessen les empreses prestadores dels serveis del ParcBIT que s’han vist afectades per les restriccions sanitàries, aplicant-los una minoració del 50% del preu del lloguer de les instal·lacions.\nLes ajudes aprovades fins ara inclouen la suspensió de total dels lloguers a les 79 empreses ubicades als edificis públics de Mallorca i Menorca (62 ubicades entre els edificis Disset, Europa i Son Espanyol del ParcBit i 17 ubicades al CentreBit) entre el 14 de març i el 31 d’agost de 2020, amb un estalvi conjunt de 238.300 €.\nTambé una reducció del 10% en les quotes de lloguer entre l’1 de setembre del passat any fins el 31 d’agost del 2021, que pretén alleugerir la càrrega que els suposen aquestes despeses dels locals. Aquesta adaptació dels preus significa per a les empreses arrendatàries una rebaixa d’uns 20.000 €.\nLes companyies que són propietàries de les instal·lacions que ocupen al Parc Bit també han vist com se’ls eximia, durant els mesos d’abril i maig de 2020, del pagament de les quotes d’urbanització que assumeixen els propietaris. A més a més, a partir de l’1 de juny de 2020 i fins al juny de 2021, s’ha aplicat una minoració dels imports repercutits als propietaris d’un 17% mensual i d’un 27% acumulat l’any 2020, que suposen un estalvi de 80.044 €.


front polar | enciclopèdia.cat\nLínia de discontinuïtat atmosfèrica d’una forta concentració del gradient tèrmic i, en conseqüència, del gradient de pressió, que té una posició variable, manifestada en un desplaçament estacional (entre 35° i 50° de latitud) en relació amb el dinamisme de les altes pressions subtropicals.\nÉs formada on es troben els fluxos d’aire fred que provenen de les latituds altes (aire polar) amb els d’aire càlid originat en aquestes altes pressions subtropicals (aire tropical). Les pertorbacions o els ciclons de la zona temperada (pertorbacions noruegues) neixen de les ondulacions d’una discontinuïtat entre l’aire càlid i l’aire fred del front polar. Modernament aquesta ondulació ciclònica és explicada per fenòmens d’acoblament, a través de la troposfera mitjana, dels efectes tèrmics predominants a les capes baixes amb els efectes dinàmics predominants en el nivell de la tropopausa (ressò intern del corrent en jet). Les zones principals on es desenvolupa el front polar a l’hemisferi nord són la banda oriental d’Àsia i de l’Amèrica del Nord, i especialment a l’hivern, quan el gradient tèrmic entre la terra coberta de neu i els corrents càlids oceànics és més acusat; aquestes dues seccions del front polar són conegudes com a front polar del Pacífic i de l’Atlàntic, respectivament. Al sector occidental d’ambdós oceans la zona frontal es desenvolupa extensament com a reflex del gradient tèrmic meridià i per la influència del relleu. Un altre sector del front polar, que de vegades hom ha anomenat front mediterrani, se situa, exclusivament a l’hivern, sobre la Mediterrània i la mar Càspia, establert entre l’aire fred polar marítim procedent de l’Atlàntic o l’aire fred polar continental del sud-est d’Europa i les masses d’aire càlid subtropical procedents del nord d’Àfrica. El front polar és el factor fonamental del clima de la zona temperada amb els seus moviments estacionals, que són en funció de l’element rector del dinamisme atmosfèric, el corrent en jet.


Diumenja'm: Al MACBA hi ha gent que patina\nAl MACBA hi ha gent que patina\n... i n'hi ha que no. Jo sóc un dels que no patinen. Un peató sofert que cada cop que passa pel davant del Macba ha d'esquivar uns individus que es dediquen a l'afició absurda, segons el meu parer és clar, de saltar amb el skateboard i caure. No em molesta que patinin pel meu costat; el que em molesta és haver-los d'esquivar quan cauen. Perquè fins ara no he vist un patinador d'aquests que acabi bé l'acrobàcia que intenta fer. I, total, tanta energia inútil simplement per aconseguir un soroll de rodes i fusta petant contra l'asfalt que em posa dels nervis. En aquest video ho podeu comprovar amb tota la seva cruesa. Aquest sol ser el soroll de l'estiu a ciutat.\nPerò vaja, avui és un diumenge pre-estival i posem-nos de bon rotllo. Escoltem uns altres sons d'estiu a la ciutat.\ni per què no? Escoltem el so lleu d'una nit d'estiu de Berlioz amb la sempre esplèndida Janet Baker, llàstima que el so no sigui gaire bo. Quina manera de dir 'j' arrive', 'j'arrive du paradis'...\nPublicat per quim a 1:34\nés que els teus posts d'avui són una mica difícils de comentar...o vaig curta d'idees... Els de la Pça. del MACBA, els mataria a tots, jo ja me'ls miro ja...i de vegades crec que els faig caure...:)Per cert lo del post de les preguntes difícils, és fàcil d'entendre...que amb una caixa de llapis al costat perquè fer-te tantes preguntes? Que és senzill!un plis plas, 4 dies neeeng!\n10 de juny de 2007, a les 21:11\nSí, deu ser que aquests posts són difícils de comentar, però avui tinc una depre de manca de comentaris. Bé, de fet la tinc des del meu Sísif, que sí sí, que amb aquest post puc haver contribuït a la nostra idea de revolucionar l'estètica dels blocs però vaja, me n'adono que també us haig de donar alguna cosa per on agafar-vos si vull que comenteu. Però res, no continuo que ja semblo la nostra amiga peperiana i papista.\nM'alegro que pensis igual dels patinadors del Macba. Un dia podem mirar-los fixament i dir 'aquest' i així de manera capritxosa i arbritària fer-los caure un a un. Pot ser divertit.\nSobre lo de la caixa de llapis...Ummm, no tinc el dia però em queda per saber lo dels pueblos. Però vaja, amb lo de '4 dies neeeng' crec que ja ho pillo.\nAprofito per dir-te aqui que estic completament d'acord amb el comentari d'en Josep Rumbau sobre el concert de Ravel en l'últim post del teu bloc. Molt delicat, suau i t'arriba a dins. Una bona manera d'acomiadar el diumenge.\n10 de juny de 2007, a les 21:53\nJo no sóc skater, ni jove, ni amant dels esports extrems, però sense agradar-me gens ni mica la presència d'skaters a les places dures de la ciutat, cal tenir en compte que son un dels pocs reductes contraculturals de l'actualitat.\nEl primer problema que tenen és que no tenen espais "reglats" per fer-ho. A la ciutat de BCN se'n poden comptar amb els dits d'una ma i si els vas a veure te n'adones de que fan pena, fins i tot sense entendre-hi.\nI el més important és que, encara que n'hi haguessin molts i en condicions, més de la meitat d'aquests joves no deixarien els carrers. I no ho farien perquè és la seva manera de manifestar-se de fer-se notar i, mai millor dit, de fer-se sentir (encara que el que sentim no ens agradi).\nAquests joves també formen part de la banda sonora de la ciutat, encara que el seu estil sigui més bé "atonal" :-)\nAhir vaig tenir l'oportunitat de veure un interessantíssim debat al Millenium del Colom sobre la contracultura. I va ser molt interessant no pel contingut del debat ni per les aportacions dels convidats sinó per poder comprovar com els representants del maig del 68, que llavors eren rebutjats per la immensa majoria de la societat i titllats d'esbojarrats i vàndals, ara es dediquen, en la seva cinquantena, a desproticar d'igual manera als joves d'avui en dia.\nSort que en el debat hi havia el Delgado, que els va posar una mica a to :-)\n10 de juny de 2007, a les 22:39\navui millor eh, molt millor!!!! :)\n10 de juny de 2007, a les 22:40\nmarc àmbit: i sort de tu, que també m'has posat a to. Potser em convenia. Gràcies. :)\ncarme: aixo es perquè aquest diumenge estàs més contenta del costum ;)\n10 de juny de 2007, a les 23:21\nNo sempre les coses són com poden semblar ;-)\n11 de juny de 2007, a les 15:12\ncarme: no, malauradament no sempre les coses són com semblen i encara és pitjor si per anar tirant volem enganyar-nos amb les aparences.\nUn petó també per a tu.\n11 de juny de 2007, a les 19:16\nVals del minut\nEl museu renovat de casa meva


Segment De Cel: Monestir De Santa Maria De Lillet I Sant Llorenç - Pedratour\ndes de €85,00\nSegment de Cel: Monestir de Santa Maria de Lillet i Sant Llorenç\nUn romànic amb dues diferents comunitats monàstiques exemplars En col·laboració amb: 30 de juliol 9:00 Excursió del Monestir de Santa Maria de Lillet fins al gorg de la Lleona: seran uns 5 km i uns 354 m de desnivell. L’excursió es durà a terme amb una guia que anirà proporcionant... Més\nUn romànic amb dues diferents comunitats monàstiques exemplars\n9:00 Excursió del Monestir de Santa Maria de Lillet fins al gorg de la Lleona: seran uns 5 km i uns 354 m de desnivell. L’excursió es durà a terme amb una guia que anirà proporcionant píndoles d’informació naturalista.\n12:00 Monestir de Santa Maria de Lillet a La Pobla: On es farà una explicació del monestir i del seu patrimoni cultural i social.\n13:30. Dinar al Castell de la Pobla: Dinar amb producte de proximitat promocionant el desenvolupament dels locals de qualitat. També es podrà veure com el cuiner fa les diferents elaboracions en directe mentre gaudiu del menjar. Tota una experiència!\n17:00 Visita al monestir de Sant Llorenç a Guardiola: On es farà una explicació del monestir i del seu patrimoni cultural i social.\n17:45 Taller d’olors: Impartit per una treballadora de l’equip de Pedratour, botànica i educadora ambiental. Serà una activitat on us podreu deixar portar pels diferents sentits i connectareu amb l’entorn que us envolta.\n19:00 Concert Mezzo Quartet a Sant Llorenç: és un grup saxofonistes format el 2017 al Conservatori de Terrassa sota la tutela d’Albert Julià. Des de llavors han tingut grans resultats, tant en competicions cambrístiques com interdisciplinàries, tocant tant música clàssica del segle XIX com de compositors actuals. Al monestir escoltarem un concert de música del segle XXI, catalana, impressionista, i música del Japó. Un repertori original que demostra la flexibilitat i dinamisme que pot arribar a tenir aquesta formació.\nMonestir de Santa Maria de Lillet, Monestir de Sant Llorenç, Guardiola de Berguedà, Gastronomia, Visites guiades, Berguedà\n09:00 D'excursió: Monestir de Santa Maria de Lillet\nExcursió del Monestir de Santa Maria de Lillet fins al gorg de la Lleona: seran uns 5 km i uns 354 m de desnivell. L’excursió es durà a terme amb una guia que anirà proporcionant píndoles d’informació naturalista.\n12:00 Visita del monestir de Santa Maria de Lillet a La Pobla\nEs farà una explicació del monestir amb uns visita guiada sobre el seu patrimoni cultural i social.\n13:30 Dinar al Castell de la Pobla\nDinar amb producte de proximitat promocionant el desenvolupament dels locals de qualitat. També es podrà veure com el cuiner fa les diferents elaboracions en directe mentre gaudiu del menjar. Tota una experiència!\n17:00 Visita al monestir de Sant Llorenç a Guardiola\nVisita guiada on es farà una explicació del monestir i del seu patrimoni cultural i social.\n17:45 Taller d’olors\nImpartit per una treballadora de l’equip de Pedratour, botànica i educadora ambiental. Serà una activitat on us podreu deixar portar pels diferents sentits i connectareu amb l’entorn que us envolta.\n19:00 Concert Mezzo Quartet a Sant Llorenç\nGrup de saxofonistes format el 2017 al Conservatori de Terrassa sota la tutela d’Albert Julià. Des de llavors han tingut grans resultats, tant en competicions cambrístiques com interdisciplinàries, tocant tant música clàssica del segle XIX com de compositors actuals. Al monestir escoltarem un concert de música del segle XXI, catalana, impressionista, i música del Japó. Un repertori original que demostra la flexibilitat i dinamisme que pot arribar a tenir aquesta formació.\nEntrada als recintes esmentats al programa\nGuia titulat durant totes les visites\nDinar degustació al Castell de La Pobla de Lillet\nEntrada al concert de tarda del Monestir de Sant Llorenç\nTot allò no especificat a l'apartat "El Tour Inclou"\ndes de €85,00 per persona\nNit al Castell de La Pobla de Lillet amb esmorzar(€66,00)\ndes de €42,00\nTour per la Costa Brava amb autocaravana\n6 dies 5 nits\ndes de €331,00\nCamí Oliba, tram de Vic a Sant Joan de les Abadesses\ndes de €520,00


Tractors sense fronteres – Girona A cop de post\nTractors sense fronteres\n06/03/2017 06/03/2017 ~ Raül Muxach\nL’exportació de maquinària agrícola, llavors i fitosanitaris ja representa el 40% de la facturació del sector\nEuropa és el principal destí però una part important també va al continent americà\nEstem en voràgine exportadora i implica a tots els sectors. Fins i tot el de la maquinària agrícola. Als tractors. El clúster FEMAC, que agrupa unes 40 empreses de tot Catalunya -4 de Girona, incloses les històriques Juscafresa i Ventura– revela que l’any passat, el 39% de les vendes es van fer a fora.\nEl 39% de la facturació ve de les vendes a fora. Imatge FEMAC\nEl 2016, el grup d’empreses de la FEMAC va facturar uns 1.500 milions d’euros; el 60% provinent de la venda de maquinària, i la resta entre fertilitzants, llavors i productes fitosanitaris.\nAixò és un 5% més que el 2015 i, de cara al 2017, el clúster preveu un creixement similar. Les vendes a fora van augmentar una mica més, fins i tot. L’increment va ser del 8% i la part del pastís que aporten les vendes a fora ja equival al 39% d’aquesta facturació. Això vol dir, si no em falla la regla de tres, 585 milions d’euros.\nEl gerent del clúster, Enric Pedrós, m’explica que les seves empreses ja venen en 84 països diferents. La majoria de les compres de maquinària agrícola catalana les fan països d’Europa, sobretot França. També hi ha una part important que va al continent americà i, en menor mesura, a Àfrica i Àsia.\nPedrós diu que el context actual és positiu per la venda de maquinària agrícola i, en aquest sentit, FEMAC prepara missions comercials en llocs com Mèxic o als Estats Units. En el primer cas, per afiançar el mercat i, en el segon, per fer prospecció.\nLa FEMAC agrupa productors de llavors, fitosanitaris i, sobretot, de maquinària agrícola. 4 són de les comarques de Girona, incloses les històriques Juscafresa de Camallera i Ventura de Vilablareix.\nPosted in Agricultura\texportació de maquinàriaFEMACGironamaquinària agrícolatractors\n‹ PreviousGirona 5 Getafe 1 | Un menys\nNext ›Vilamalla, un tràmit més a prop de l’alta velocitat


Ajuntament d'Alzira - Exposicions\nEn este museu podràs trobar exposicions al llarg de tres plantes, en les quals descobriràs unes exposicions amb naturalesa permanent i d'altres temporals.\nEl MUMA compta amb una consergeria i un directori només travessar la seua porta principal. A més a més, també en esta primera estança és on es pot observar un paviment antic i els testimonis dels seus murs originals. La planta baixa del edifici conté, també, un pati i una botiga.\nEl recorregut comença a la Sala d'Audiovisuals, que exposa, segons els períodes, vídeos temàtics d'Alzira. Al seu costat, una maqueta ens mostra "l'Illa del Xúquer", la Vila, arrel de la ciutat actual.\nLa visita continua per la Sala del Mur Islàmic, que conté, efectivament, un mur del segle XII-XIII de decoració interessant, que va ser descobert en unes excavacions arqueològiques.\nEl distribuïdor central, situat al costat de l'escala i l'ascensor principal, dóna pas al recorregut pel MUMA, i amb això, al recorregut per la història, cultura i societat d'Alzira. Allà mateix es troben dos sales destinades a exposicions temporals i un monitor que facilita la informació, actualitzada periòdicament, del MUMA, d'Alzira i altres dades d'interés local per a l'usuari.\nA la primera planta, la Sala Sucro ofereix una visió reforçada amb materials arqueològics del municipi i la comarca de la Ribera Alta, de l'evolució històrica d'Alzira.\nA la segona planta s'ubiquen la Sala Teodor Andreu, que mostra la col·lecció pictòrica d'este pintor i artista alzireny, seguidor del luminisme impressionista de Joaquim Sorolla.\nTambé trobem a la segona planta la Cambra, que ofereix al públic una sèrie d'obres pictòriques amb temàtica variada, i la Sala de Noves Tendències, a més de l'oficina per a la gestió i atenció d'usuaris, una biblioteca especialitzada i un arxiu documental i fotogràfic on el personal investigador pot consultar les fonts per a l'elaboració de treballs.\nL'ampliació del MUMA arriba fins a la Casa d'Alòs, situada al carrer Santa Llúcia núm. 4, prop de la seu principal, que es destinarà a contindre els fons etnològics.


Opinions de la Stella Artois Barril 6L (Cervesa) - Uvinum\nOpinions sobre Stella Artois Barril 6L\n« Tornar al perfil tècnic de Stella Artois Barril 6L\nEl nom de "Stella Artois" és una fusió de la paraula llatina "estrella" (Stella) i el nom del fundador de la fàbrica de cervesa, Sebastien Artés, mestre cerveser des 1708. La cervesa ha tingut tant èxit que s'ha mantingut des de llavors en el mercat. Avui en dia, es consumeix en més de 80 països...\nStella Artois Beer és una cervesa tipus lager de baixa fermentació, dissenyat per l'Artois cervesera (Interbrew) a Lovaina (Bèlgica).\nGireu les seves instruccions una vegada que els seus tambors completats per rebre les seves instruccions en vals! Vegeu més detalls al revés La Stella Artois és una Pils belga, elaborada a Lovaina, Flandes que envolta la ciutat de Brussel·les. La cerveseria ocupa un lloc important en la cultura...\nBarril Stella Artois 6L\nÉs una cervesa ideal per prendre quan un té set 'refresca amb només mirar-!! Una pils lager, de color groc clar i sabor amarg


Demostren per primer cop la presència d'homínids a partir d'ADN trobat als sediments\nEls sediments de vuit jaciments europeus analitzats contenen ADN neandertal, segons un estudi científic\nRedacció 28/04/2017 - 17.16 Actualitzat 29/04/2017 - 14.48\nTreballs dins d'una cova (CSIC)\nEls sediments que formen les capes o estrats dels jaciments arqueològics poden ser molt rics en restes òssies, però fins ara el possible contingut en ADN fòssil no havia captat l'atenció dels paleoantropòlegs.\nUna nova tècnica desenvolupada per un equip internacional amb participació del Consell Superior d'Investigacions Científiques, la Universitat Pompeu Fabra i la Universitat d'Oviedo, entre altres, permet rastrejar en aquests sediments la presència de grups d'homínids, fins i tot en coves o estrats que no tenen restes òssies. Els resultats apareixen publicats en l'últim número de la revista "Science".\nPer a aquest estudi, els investigadors han analitzat 85 mostres de sediment de fa entre uns 550.000 i 14.000 anys, del Plistocè, procedents de vuit coves d'Euràsia, entre elles, la del Sidrón, a Astúries.\nAntonio Rosas, investigador del CSIC en el Museu Nacional de Ciències Naturals, ho explica:\n"Aquest treball representa un avanç excepcional perquè permet conèixer quina espècie d'homínid ocupava una cova o un nivell estratigràfic concret, fins i tot en absència de qualsevol resta d'ossos o esquelets. La novetat és aprofitar el que fins ara es rebutjava, el sediment del sòl, i descobrir que està ple de seqüències d'ADN d'organismes que van ocupar aquest terreny."\nEncara que existeix un ampli registre de jaciments del Plistocè associat a la presència d'humans arcaics, l'escassetat de fòssils impedeix en molts casos saber quina espècie d'homínid va viure en un determinat lloc. El sòl sí que recull aquesta informació, ja que s'hi conserven restes d'organismes que s'han descompost, defecat o dessagnat.\nMamífers del passat\nEn els jaciments s'ha trobat ADN mitocondrial de mamífers del passat, en concret, de 12 famílies diferents, algun d'ells ja extingits. Els més comuns són hiènids, bòvids, èquids, cèrvids i cànids.\nCarles Lalueza-Fox, de l'Institut de Biologia Evolutiva (CSIC i Universitat Pompeu Fabra) explica que aquesta nova tècnica permet saber més sobre aquesta fauna:\n"La nova tècnica permet recopilar informació de mamífers que van estar presents en un determinat jaciment, amb independència que es conservin restes. L'origen de l'ADN recuperat sembla provenir de deposicions fetes in situ o de la descomposició dels cossos en les coves. L'ADN de megafauna pot proporcionar informació de la dieta dels homínids del passat."\nLa cova del Sidrón, situada a Piloña (Astúries), ha proporcionat la millor col·lecció de neandertals de la Península Ibèrica. Descoberta el 1994, s'hi han recuperat al voltant de 2.500 restes òssies d'almenys 13 individus dels dos sexes i diferents edats que hi van viure fa aproximadament 49.000 anys.\nA El Sidrón s'ha fet servir un protocol pioner d'"excavació neta" que minimitza el risc de contaminació de l'ADN antic amb l'ADN humà modern dels investigadors que treballaven en l'excavació de la cova. Això ha permès l'extracció d'ADN nuclear i mitocondrial a partir de dents i restes òssies.


Rajoy minimitza les reunions amb el PNB sobre la fi d'ETA\nEl candidat vol evitar que aquesta qüestió obri esquerdes al partit\nAl PP no li va fer cap gràcia que es coneguessin les reunions de Rajoy amb Urkullu, centrades en el procés terminal d'ETA. Rajoy té por que els passos cap al final del terrorisme li passin factura electoral.\nMIQUEL CODOLAR Madrid. 11/10/2011 00:00\n260x366 Rajoy minimitza les reunions amb el PNB sobre la fi d'ETA / JUANJO MARTIN / EFE Rajoy minimitza les reunions amb el PNB sobre la fi d'ETA / JUANJO MARTIN / EFE\nRajoy ho té gairebé tot de cara per guanyar les pròximes eleccions. L'únic element distorsionador que tem és ETA. Ahir es van disparar totes les alarmes perquè El País va publicar que el candidat del PP i el president del PNB, Iñigo Urkullu, han mantingut diverses reunions aquest any centrades en el final d'ETA, l'última al juliol. La intenció de Rajoy ha estat mantenir una relació estable amb el líder del primer partit basc en vots, a qui considera una peça clau per al final d'ETA i de qui valora la decisió de rebutjar contrapartides polítiques.\nAquestes reunions són un element nou que xoca frontalment amb l'estratègia de l'ala dura del partit, que està en contra de qualsevol gest que pugui insinuar el final d'ETA i beneficiar el candidat socialista, Alfredo Pérez Rubalcaba. En aquest sentit, la setmana passada l'expresident José María Aznar va acusar l'executiu de Rodríguez Zapatero de "suplicar" als terroristes "alguna cosa que justifiqui la col·lecció de cessions que estan regalant a ETA". Per oposar-se a la política antiterrorista de l'executiu de Zapatero, els últims mesos els dirigents del PP han evitat valorar els passos cap al final de la violència.\nAl PP no li va agradar gens que es coneguessin aquestes trobades amb els nacionalistes bascos i Rajoy va decidir minimitzar-les. L'estratègia va ser el silenci de Rajoy i les fugides d'estudi dels portaveus del partit. El vicesecretari de comunicació, Esteban González Pons, va haver d'insistir a TVE que els discursos d'Aznar i de Rajoy són iguals, tot i que va reconèixer que s'expressen de manera diferent. Per reafirmar la fermesa del seu partit contra ETA va tornar a demanar que s'impugnin les llistes de Bildu.\nEn una altra entrevista, la portaveu del PP al Congrés, Soraya Sáenz de Santamaría, va treure ferro a la reunió i va dir que és "normal" que Rajoy es reuneixi amb Urkullu per acostar posicions i crear complicitats perquè "el que seria anormal seria una altra cosa". Va justificar la reunió afirmant que Rajoy s'ha reunit amb "molts líders de diversos partits del nostre país" i va citar CiU, UPN i PAR, a més del PNB. Va destacar, però, el valor "privat" de les trobades i per això es va negar a parlar del seu contingut, tot i que està convençuda de la "prudència" de Rajoy i de la seva postura pel que fa a la lluita antiterrorista.\nEl PSOE, en canvi, treu pit cada vegada que ha de respondre alguna pregunta sobre ETA. Rubalcaba va assegurar que "és evident" que el final d'ETA està "a prop", però va demanar fermesa, prudència i unitat per afrontar aquesta situació. El ministre de la Presidència, Ramón Jáuregui, va dir que el final d'ETA no es produirà abans de les eleccions del 20-N, tot i que està "en un camí sense retorn".


Fundació Scientia - FIRST LEGO League\nSom una fundació sense ànim de lucre que tenim per objectiu promoure les vocacions científiques i tecnològiques entre els joves\nFundació Scientia és una entitat sense ànim de lucre que té l’objectiu de promoure les vocacions científiques i tecnològiques a través dels valors de la innovació, la creativitat, el treball en equip i la resolució de problemes.En associació amb FIRST i LEGO Group, Fundació Scientia organitza des del 2006 FIRST LEGO League, des del 2011 FIRST LEGO League Júnior.Els Socis FIRST LEGO League són organitzacions amb els mateixos objectius, que organitzen els tornejos i desenvolupen FIRST LEGO League i FIRST LEGO League Júnior en els seus respectius territoris.\nEl 1989 Dean Kamen, inventor i emprenedor, va fundar FIRST (For Inspiration and Recognition of Science and technology), una entitat sense ànim de lucre amb la missió d’inspirar als joves l’interès per la ciència i la tecnologia a través de programes innovadors. El 1998 FIRST i LEGO van unir les seves forces per crear FIRST LEGO League.\nFundació Scientia s’adhereix al Pacte Mundial de les Nacions Unides\nFundació Scientia és entitat signant del Pacte Mundial de les Nacions Unides, complint amb els Principis i els seus 17 Objetius de Desenvolupament Sostenible en matèria de drets humans, educació i medi ambient. La Fundació actuarà com a agent per a la millora de la societat en l’àmbit del desenvolupament sostenible, el creixement inclusiu i el benestar social. A més, es compromet a sensibilitzar a tots els participants dels diferents programes amb respecte l’entorno i als problemes reals que aquesta ha d’afrontar diàriament, creant valor compartit i impacte positiu.


Jornades d’EMPAL per a pal•liar els efectes econòmics i socials del Covid-19 – LA VEU D'ALGEMESÍ\nJornades d’EMPAL per a pal•liar els efectes econòmics i socials del Covid-19\nHome/Actualitat/Jornades d’EMPAL per a pal•liar els efectes econòmics i socials del Covid-19\nL’Agrupació Empresarial d’Algemesí organitzarà conferències informatives per videoconferència a partir del pròxim dijous.\nLVA.- L’Agrupació Empresarial d’Algemesí, EMPAL, organitzarà jornades informatives sobre els temes d’interès empresarial amb experts associats i professionals per ajudar a pal•liar els efectes econòmics i socials del aïllament derivat del Covid-19.\nLes jornades es realitzaran a través de l’aplicació Zoom, on es pot accedir a la descarrega i a la cita de la reunió del pròxim dijous a les 19:00 hores.\nEnllaç per a la descàrrega > https://zoom.us/j/327844638\nEn eixa primera jornada s’exposaran els següents temes:\n– Seguretat i convivència\n– Línies de finançament\nEn la conferència s’entrarà amb el micròfon i la càmera apagats, i per a sol•licitar una pregunta als ponents només s’haurà d’enviar la qüestió al WhatsApp d’EMPAL per a que el moderador puga contestar-la.\nEs recomana descarregar l’aplicació abans de la data i que es trasllade qualsevol dubte a l’oficina de l’Agrupació.


Neus Munté: Una sobiranista convençuda que conserva el carnet de la UGT | Catalunya | EL PAÍS Catalunya\nLa vicepresidenta va créixer al sindicat fins que Mas la va fitxar\nNeus Munté, al Parlament. Albert Garcia\nNeus Munté (Barcelona, 1970) va ser sindicalista abans que vicepresidenta de la Generalitat. Va desembarcar a la direcció de la Federació de Serveis Públics de la UGT de Catalunya fa gairebé 20 anys, abans que el sindicat obrís les seves portes a Convergència i Esquerra. Des de llavors, ha compaginat les seves militàncies ugetista i nacionalista.\nCriada en el viver de les joventuts de CDC, Munté no va amagar mai els seus postulats sobiranistes, que estaven en minoria en el partit quan manava Jordi Pujol. Ara són hegemònics i Munté continua conservant el perfil socialdemòcrata de llavors. Advocada, va arribar a la secretaria de Serveis Públics de la UGT el 1996 alhora que, com a diputada, s'ocupava dels assumptes d'educació al Parlament fins a 2003. D'aquí arrenca la seva freda relació amb l'actual consellera en funcions, Irene Rigau.\nEls set anys dels Governs tripartits van suposar un parèntesi en l'activitat política de Munté, que va continuar escalant a UGT de Catalunya fins a arribar al càrrec de secretària de Política Institucional.\nArtur Mas la va recuperar el 2010 per a les llistes del Parlament i aquí va finalitzar la seva doble activitat, tot i que Munté continua conservant el carnet de la UGT. L'ascens definitiu li va arribar al juny, amb el nomenament com a vicepresidenta i portaveu de la Generalitat, a més d'ocupar-se de la cartera de Benestar Social i Família, que ja ocupava.\nEls que han treballat amb ella al partit o el sindicat en destaquen el rigor, eficàcia i capacitat, però les entitats socials li retreuen “que sempre diu que sí a tothom i que no vol quedar malament amb ningú”. Com a exemple, recorden la discussió que es va produir a la reunió del Govern català el 27 d'octubre, quan alguns consellers van mostrar el seu desgrat pel pacte amb la CUP per aprovar la resolució independentista. Munté no va prendre la paraula i va deixar en suspens la seva posició.\nEl seu nom sona com el més ben situat per rellevar Artur Mas a la Generalitat gràcies a aquesta pàtina que ha llaurat. “Sembla que ens volen vendre una altra cosa, però Munté és convergent fins a la medul·la”, recorda una diputada del Parlament.


Proceedings of the 2nd Swiss Conference on Barrier-free Communication Accessibility in educational settings (BFC 2018) Pierrette Bouillon Silvia Rodríguez and Irene Strasly (Eds.) - Resultats de la cerca - Dipòsit Digital de Documents de la UAB\nPàgina inicial > Resultats de la cerca: Proceedings of the 2nd Swiss Conference on Barrier-free Communication Accessibility in educational settings (BFC 2018) Pierrette Bouillon Silvia Rodríguez and Irene Strasly (Eds.)\nEl terme de cerca bfc dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca pierrette dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca bouillon dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca silvia dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca rodriguez dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca irene dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca strasly dins l'índex publicació no s'ha trobat en cap registre. Els termes aproximats, a qualsevol col·lecció, són:\nEl terme de cerca eds. dins l'índex publicació no s'ha trobat en cap registre. Els termes aproximats, a qualsevol col·lecció, són:


Temperatures més baixes fins dijous - Sabadell Informa!\nInici » Seccions » El temps » Temperatures més baixes fins dijous\n11 Març 2014 a 10:02\nTemperatures més baixes fins dijous\nEns espera un dia ennuvolat // Foto: Àlex Callao\nAquesta nit les temperatures mínimes han estat lleugerament més elevades que les registrades durant dies passats, arribant als 7-8 graus a molts punts de la nostra comarca. Ara mateix estem copsant els primers canvis del dia, ja que la nuvolositat en forma de boirina i núvols alts ens tapa el sol. Poc a poc les clarianes augmentaran i les bandes de núvols s’aniran movent.\nTot i això avui en conjunt ens espera un dia amb núvols, així que no ens els acabarem de treure de sobre. Això farà que les temperatures siguin una mica més baixes durant el centre del dia, tot i que encara seran força agradables. Serà durant la tarda quan aquests núvols podrien tornar a tapar el cel, sempre sense intenció de descarregar sobre el nostre terra.\nDemà el dia començarà encara mig ennuvolat però amb el pas de les hores altre cop el sol s’anirà imposant. Les màximes tornaran a baixar novament respecte avui, i és que el vent nord-est ens farà una mica la guitza. No serà fins dijous i sobretot de cara el cap de setmana quan tornarem a recuperar aquests nivells primaverals als que ja ens estem acostumant.\n#el temps #meteo #temperatures\nTemperatures més baixes fins dijous http://t.co/O2fW7k8hEr #SI #Sabadell


Riudoms, ciutat infinita | Ajuntament de Riudoms\nCittà Infinita a Riudoms\nRiudoms, ciutat infinita\nEl proper diumenge 3 de juny, Riudoms acollirà dues activitats educatives per a infants a partir de 0 anys.\nL'Epicentre Gaudí, situat al Raval de Sant Francesc, serà la seu dels jocs educatius "Città Infinita", en italià "ciutat infinita", per a nens i nenes a partir de 4 anys, i "Prohibit no tocar", per a nadons i infants de 0 a 3 anys.\nLa "Città infinita" és un joc familiar per dissenyar espais urbans utilitzant restes de materials industrials, principalment fusta, on els participants cooperen per construir una ciutat seguint les idees, la creativitat i la inspiració de cadascú.\n"Prohibit no tocar" és un joc educatiu sensorial per als més petits. és un espai de joc lliure dissenyat a la mesura de les necessitats, interessos i habilitats dels nadons i infants de fins a 3 anys, on s'estimula el seu instint natural de tocar i explorar amb tots els sentits. Les instal·lacions estan pensades no només per tocar-les, sinó també per viure-les i transformar-les amb les mans, el coneixement i la fantasia.\nLes places són limitades. Les activitats es realitzaran en grups reduïts i en diferents horaris. Al matí a les 10 o a les 12 hores, i a la tarda a les 16.30h.\nLes persones interessades en participar han d'inscriure's prèviament del 21 al 31 de maig.\nHo poden fer a través de l'Oficina d'Atenció Ciutadana de l'Ajuntament, carrer Major 52, de dilluns a divendres de 9 a 14h, i els dilluns fins finals de maig, de 17 a 19.30h. També poden trucar al telèfon 977 850 350.\nCittà Infinita i Prohibit no tocar a Riudoms


Nou atac a la llengua: Espanya no accepta els certificats covid en català\nBarcelona. Divendres, 23 de juliol de 2021. 13:58\nActualitzat: Divendres, 23 de juliol de 2021. 14:21\nEn plena cinquena onada i envoltats pel caos de les mesures sanitàries nacionals i internacionals a l'Estat li ha faltat temps per seguir menystenint el català. Segons ha denunciat Plataforma per la Llengua, els certificats sanitaris expedits en català no serveixen per entrar a Espanya. El marc europeu aprovat el 14 de juny regula que els certificats saniatris, també coneguts com a passaports covid, han de ser com a mínim en la llengua o llengües oficials de l'estat membre i en anglès.\nCastellà, anglès, francès o alemany, són algunes de les llengües que l'Estat espanyol dona com a vàlides a l'hora d'acceptar un passaport covid. En el cas del català, com que "no és una llengua oficial de l'Estat" no es considera vàlida per acceptar els certificats en aquesta llengua, lamenta Plataforma per la Llengua. Tot plegat fa que tot viatger que vingui des de l'estranger encara que sigui catalanoparlant haurà de traduir els documents mèdics si els té en català.\n"És discriminatori que no puguin triar-la com una llengua de traducció vàlida", sentencia l'entitat, que alerta que molts dels afectats han d'assumir ells mateixos la traducció dels documents, ja que les autoritats d'altres països rarament expedeixen certificat en les llengües cooficials d'Espanya.\nTres cops en pandèmia\nPlataforma per la Llengua ha aprofitat per assenyalar que en el marc europeu vigent aquesta ja és la tercera norma relativa a certificats sanitaris o proves diagnòstiques que exclou el català. La primera va ser la regulació del Ministeri de Sanitat, del 4 de juny, per als certificats sanitaris dels viatgers procedents de països o zones de risc per covid-19, la segona va arribar el 8 de juny i va ser una ordre ministerial que regulava el control sanitari de les persones procedents de França que arribaven a l'estat espanyol per via terrestre, i que establia exactament les mateixes obligacions i excloïa igualment el català.\nMenys d'un mes de certificat\nL'1 de juliol va entrar en vigor el certificat digital covid de la UE amb la intenció d'esdevenir una eina digital que protegeixi i garanteixi la llibertat de moviment de tots els ciutadans europeus.\nEl document es pot tramitar a través del portal La Meva Salut. El tràmit està disponible als apartats d'“Informes i resultats” i també de “Vacunes i certificat covid digital de la UE”. Un cop feta la gestió, s'obtindrà un document digital en format PDF amb un codi QR que conté la informació essencial, així com la signatura digital per comprovar l’autenticitat del certificat i que podreu imprimir en paper si fos necessari.\nImatge principal: Certificat covid digital / Unsplash


Quina capacitat té un bosc per persistir?\nviurealspirineus 10:03 13/06/16\nUn grup de científics del Centre Tecnològic Forestal de Catalunya (CTFC) ha definit un índex per mesurar la capacitat d'un bosc per fer front a pertorbacions naturals, ja siguin incendis, sequeres o ventades. L'índex està basat en la diversitat i abundància de trets que tenen les espècies per respondre davant aquestes amenaces.\nper té bosc quina capacitat persistir\nFoto: Regeneració de pi roig (Pinus sylvestris L.) a Lladurs (Solsona). Autor: Lluís Coll.\nL'índex de Persistència es basa en la presència de determinades característiques, els anomenats "trets de resposta", que ajuden a les espècies a resistir o recuperar-se després d'una pertorbació. Una bona capacitat de rebrotar, una escorça gruixuda o unes arrels profundes són claus perquè un bosc resisteixi i es recuperi després d'una pertorbació.\nAquest estudi no només ajuda a comprendre millor la resposta dels ecosistemes, sinó que pot arribar a ser una eina molt útil per a la presa de decisions en la gestió forestal, més encara en un context de canvi climàtic. L'estudi, en el qual també han participat membres del CREAF, s'ha publicat a la revista Ecological Indicators.\nLa persistència dels boscos ibèrics\nPer avaluar l'índex en un conjunt de dades reals, el grup de recerca el va calcular per als boscos de la península ibèrica i de les Illes Balears, a partir de les dades del Tercer Inventari Forestal Nacional. Els autors van observar que la capacitat de persistència dels boscos ibèrics varia en funció de les diferents formacions forestals.\nEls boscos formats per espècies no-natives, com les plantacions d'eucaliptus, van mostrar un índex molt alt - per tant, major resistència i capacitat de recuperació - en comparació amb altres boscos, especialment els de coníferes. Els boscos mixtes també van presentar valors de l'índex bastant alts, ja que una major riquesa d'espècies es relaciona amb una major varietat de trets de resposta. No obstant això, d'acord amb l'autora principal de l'article, Martina Sánchez-Pinillos, "hi ha un llindar a partir del qual afegir més espècies no implica una gran diferència en el nombre de trets, i la capacitat de resposta s’acaba saturant".\nCalculat en successius inventaris forestals, l'Índex de Persistència pot servir per valorar la gestió que s'ha dut a terme en el passat, ja que informaria sobre el canvi al llarg del temps de la capacitat de resistència i de recuperació dels boscos. De la mateixa manera, també es podria utilitzar per avaluar les conseqüències que les estratègies de gestió actuals tindrien en un futur.\nFlexible i adaptable a qualsevol comunitat natural\nL'índex pot aplicar-se tant a boscos com a qualsevol altre tipus de comunitat natural, per exemple, una comunitat de peixos afectada per contaminants dissolts en l'aigua. A més de ser fàcil de calcular, presenta una gran flexibilitat, ja que permet definir les estratègies de resposta en funció de la pertorbació que es consideri. D'aquesta manera, es pot utilitzar per comparar la capacitat de persistència dels boscos del sud d'Europa, on les amenaces més importants són la sequera i el foc, amb els del centre d'Europa, amenaçats principalment per vents de gran intensitat.\nEn qualsevol cas, per tenir una idea més precisa de la vulnerabilitat dels boscos, la informació que l'índex proporciona pot combinar-se amb un altre tipus de fonts, mediambientals i de gestió, com ara l'estructura del bosc, la mida dels arbres o l'acumulació de biomassa al sotabosc. A més, segons els autors, les futures investigacions haurien de dirigir-se a trobar, per a cada tipus de comunitat, el mínim valor de l'índex que garanteixi una capacitat de persistència suficient enfront de les pertorbacions que les amenacen.\nFoto: Regeneració de pi roig (Pinus sylvestris L.) a Lladurs (Solsona, Lleida). Autor: Lluís Coll\nTrobada d'Albert Batalla amb el director general de Polítiques Muntanya i el director de l'IDAPA


Beer cervesa equips trets i com utilitzar-lo - notícies - Jiangsu Prettech maquinària 59 Technology Co, Ltd\nBeer cervesa equips trets i com utilitzar-lo\nJiangsu Prettech maquinària 59 Technology Co, Ltd | Updated: Sep 05, 2017\nMolinet de Malta\nEquips de trituració: molinet de Malta, el producte utilitza el guia lineal amb alta precisió, el producte funciona la major precisió; el producte adopta l engranatge compost tipus nou amb autolubricants funció (ha obtingut la patent nacional) transmissió, la transmissió és més estable, el soroll és menor, la resistència d'impacte és més fort, la resistència al desgast és superior; Nou tipus corró mòlta (patent Nacional obtingut) ús responsable de l'eix d'acer d'alta qualitat i nou material de corró, tots ho fan l'equilibri dinàmic, la granularitat material de processament és més uniforme, l'eficiència és més gran, la vida de servei part és més llarg, la mòlta rotllo liquidació ajust estructura és simple i estalvi de treball, la precisió és superior; Neteja de material és més fàcil assegurar; disseny material pinsos en el mecanisme d'ajust, el material s'alimenta més uniformement.\nI. característiques principals estructura i rendiment\n1, aquest producte principalment pel cremallera, sistema de transmissió, Cambra de trituració, mòlta corró, mecanisme d'ajust, mecanisme de control de flux, tremuja superior, la tremuja i altres parts.\n2, després de l'eliminació d'impureses i executar en la tremuja, basant-se en pes crua i la màquina d'aigua crua lleugerament vibració en dos rodets entre el rodet d'extrusió mòlta, trituració sota la tremuja d disparà.\n3, el producte té mida petita, gran producció, un rendiment fiable, estalvi energètic, durable i fàcil manteniment i així successivament.\n4. simple operació i manteniment convenient.\nAquest producte és àmpliament adequat per a la indústria farmacèutica, cervesa, glutamat monosòdic i altres fabricants de grans equips de suport a l'ús. També indicada per a petites rurals i urbans alimentar l'ús de fàbrica.\nSaccharification olla, olla gelatinization\n1, l'ús d'alta eficiència Maitreya placa jaqueta calor transferència tecnologia, aplicar el principi de ciència vapor turbulència, per aconseguir la conducció de calor màxima, efecte d'estalvi d'energia, al mateix temps tenir plena automàtica de temperatura control technology, per assegurar el saccharification, etapes del procés gelatinization d'escalfar la velocitat i l'exactitud del temps d'aïllament.\n2, l'ús del sistema de control de velocitat suspensió avançada internacional, l'ús de conversió de freqüència, automàtica barreja mètode per assegurar-se gelatinization, procés de saccharification de la barreja de mash, poden maximitzar el gelatinization, saccharification procés de diversos enzims a la millor activitat biològica i conversió, un efecte catalitzador, per tal que la font de la millor qualitat de la cervesa i el rendiment més alt.\n1, l'ús del sistema de construcció avançada científica ganivet en forma especial i hidràulic automàtic tecnologia elevació, per assegurar-se que el solc d'uniforme, llis paracaigudes, sinó també millorar la filtració velocitat i producció l'eficiència, per mantenir un bon transparència i suc de rendiment.\n2, l'ús de suspensió avançada internacional, barreja d'equip, amb la conversió de freqüència, regulació de velocitat, tecnologia de control automàtic, per tal que l'operació més còmoda i flexible, manteniment simple, estalviant costos.\nMàquina de reforç de diòxid de carboni\nPrincipi és utilitzar aire comprimit com a font d'energia, amb la bomba de pressió com la font de pressió, la pressió de sortida i pressió del gas font motriu en un exemple proporcional. Ajustant la pressió de la conducció font gas, podem aconseguir la pressió de gas pressuritzat corresponent. Quan la pressió del gas és impulsada i s'equilibra la pressió, la bomba para càrrega i la pressió de gas de sortida és estabilitzats per la pressió preestablert. Així té la prova d'explosió, pot ajustar la pressió de sortida, el volum és petit, el pes és lleuger, el funcionament és senzill, l'actuació és fiable, l'àmbit d'aplicació és característica àmplia i així successivament.\nInclou la producció de cervesa refrigeració: tanc d'aigua gelada, nevera, evaporador, Torre de refrigeració, canonades del sistema vàlvula i control, en la qual la unitat de refrigeració és el nucli de l'ús general del grup de compressors de refrigeració amoníac líquid, respectivament, per a l'intercanvi de calor i fermentació directa, bé pot reduir la temperatura de la cervesa.\nEquips de fermentació\nTenir la tasca de producció del producte. S'ha de ser capaç de proporcionar les condicions exigides per a les activitats de la vida microbiana i metabolisme i és fàcil d'operar i controlar, per garantir la realització de les condicions de procés, per tal d'obtenir d'alt rendiment.\nSistema d'addició de salt\n1, salt afegir sistema pot compondre de llaunes de dos o més, bombeig i canonades, vàlvules i altres accessoris, sinó també per aconseguir un control automàtic per afegir quantitat.\n2, salt afegir el sistema de llaunes, vàlvules, gasoductes i altres sistemes pot ser connectat amb el sistema CIP aconseguir automàtics, semi-automàtica, neteja i desinfecció.\nTanc de sedimentació\n1, segons la millor zona de filtració d'unitat del disseny de volum d'acumulació de blat, ampliar la relació d'alçada de diàmetre de tanc, reduir la velocitat d'enfonsament girant, promoure la solidificació de la sedimentació i cohesió, per aconseguir la millor separació.\n2, amb un dipòsit d'emmagatzematge solidificada calenta, pot millorar el rendiment d'herba, però també reduir la contaminació ambiental.\nUn parell de: Com estendre la vida dels equips d'elaboració de cervesa petita\nSegüent: Beer cervesa equips treballant el principi i objectiu principal\nQuin és el factor més important en ...\nSistema de cervesa artesanal


Problema laboral o cultural? (Miquel Puig)\nMIQUEL PUIG 05/05/2011 00:00\nCada cop que es publiquen les xifres d'atur a Espanya se senten veus que, destacant el fortíssim atur juvenil, opinen que el país està desaprofitant la "generació més ben preparada" i que per culpa de l'atur correm el risc de "perdre una generació". Crec que aquestes opinions han de ser qüestionades. Per començar, la xifra, que és contundent: un 45% d'atur en la franja entre 16 i 24 anys. La mateixa xifra, a Alemanya, és de l'11%. Com s'ha arribat a aquesta situació? És important distingir dos fets. El primer, que l'atur juvenil espanyol era absurdament elevat ja abans de la crisi. En el moment àlgid de l'economia espanyola (tercer trimestre del 2007), quan milions d'estrangers venien i trobaven ocupació, l'atur juvenil no baixava del 18%.\nEl segon, que la crisi ha destruït, sobretot, llocs de treball juvenil: si un de cada deu llocs de treball ho era, gairebé la meitat dels destruïts ha estat d'aquests (concretament, un 42%). Aquest segon factor té una raó molt clara: a Espanya, els llocs de treball són de dues menes. Dues terceres parts són molt protegits, sigui perquè són al sector públic, sigui perquè l'empresa té beneficis i una reputació per preservar (sector financer, serveis públics, etc.), sigui perquè el treballador fa molts anys que és a l'empresa i té un salari relativament elevat. El segon bloc, que representa el terç restant, no té cap d'aquestes proteccions. Quan una empresa espanyola es veu obligada a reduir plantilla, el primer pensament no es refereix als treballadors menys productius, sinó als més barats d'acomiadar. En general, els joves, com els immigrants, són barats d'acomiadar. Es lògic, doncs, que una economia que està patint una crisi tan greu com l'espanyola destrueixi molts llocs de treball juvenil.\nAra bé, aquesta no és l'única explicació del fenomen, perquè, com ja hem dit, l'atur juvenil era ja molt elevat abans de la crisi. Per què els empresaris contractaven tants immigrants en comptes de joves espanyols? Per què tants immigrants encetaven petits negocis exitosos en el camp de la distribució o de la restauració mentre tants joves es quedaven ociosos?\nEn general, perquè aquestes feines eren dures i relativament mal remunerades: manobre, fruiter, cambrer, peó agrícola... Moltes hores, poc sou.\nEls nostres joves no estaven -i no estan- preparats per ocupar aquests llocs de treball. No per falta de capacitació, sinó per excés d'expectatives. Els nostres joves han estat sotmesos a una tenalla sinistra. Per una banda, el sistema educatiu els ha acostumat a obtenir resultats amb poc esforç. Totes les reformes de l'ensenyament secundari han aconseguit -involuntàriament, no cal dir-ho- posar les coses més fàcils a l'alumne. ¿Ens sorprenem que els que arriben a la universitat cometin tantes faltes d'ortografia? Com podia ser d'una altra manera si se'ls ha permès passar de curs cometent-les!\nPer altra banda, les famílies han acostumat aquests mateixos joves -una generació de fills únics, no ho oblidem- a un alt nivell de consum (cotxe, viatges, roba de marca, dispositius electrònics) i a uns horaris absurds (llevar-se al migdia i anar a dormir a la matinada dos o tres dies per setmana).\nAquests joves han arribat al mercat de treball i han descobert que la retribució per la feina que són capaços de fer no els permetrà mantenir el nivell de consum que els sembla imprescindible, i que els horaris són incompatibles amb les pautes de relació social a què s'han acostumat. Els sociòlegs (enquesta europea de valors del 2009) parlen de "l'emergència del valor oci" i de la "pèrdua de la centralitat del valor del treball".\n¿No són capaços els nostres joves d'acceptar que aquesta és la realitat i que negar-la és suïcida a mitjà termini? Els mateixos sociòlegs detecten que els nostres joves són cada cop més "presentistes". Per què? Perquè constitueixen la primera generació que creu que, facin el que facin, el futur serà pitjor que el present. La seva resposta és ajornar-lo. Tot això ens porta a algunes conclusions sobre aquest fenomen de l'atur juvenil espanyol (i, dissortadament, aquí no hi ha cap "fet diferencial català").\nEn primer lloc, l'única reforma laboral que beneficiaria els joves seria la que igualés el cost del seu acomiadament amb el de la resta de treballadors. Sabem que aquesta no s'aprovarà mai.\nEn segon lloc, no és cert que la generació de joves espanyols sigui "la més ben preparada de la història". Es la que té més títols acadèmics, però no és, ni de bon tros, la més ben formada: li falta no només esperit de sacrifici, sinó, simplement, realisme per avaluar les seves oportunitats.\nEn tercer lloc, la generació de joves actual no corre el risc d'esdevenir una "generació perduda" per culpa de l'atur. Si de cas, ho serà per culpa d'un sistema educatiu i d'unes famílies massa permissives.\nFinalment, el millor que podem fer per als joves no és protegir-los (el subsidi d'atur juvenil és insensat) sinó donar-los una formació exigent.